Heaven for Everyone
"Heaven for Everyone" je singl britanske rock grupe Queen. Pjesmu je napisao Roger Taylor i prvobitno se našla na albumu Shove It njegove grupe The Cross, sa Freddiejem Mercuryjem kao gostujućim vokalom. Pjesma je naknadno prepravljena prema Queenovom stilu i kao takva objavljena na njihovom 15. albumu Made in Heaven iz 1995. godine, kao sedma pjesma i prvi singl albuma. Na top-listi u Ujedinjenom Kraljevstvu dostigla je drugo mjesto dok muzički spot sadrži snimke nijemog filma Georgesa Mélièsa Put na Mjesec (Le Voyage dans la Lune) iz 1902.